Suchinthana/ta-wikipedia huggingface dataset:
சல்பர் மஸ்டர்ட்

சல்பர் மஸ்டர்ட் (Sulfur mustard) பொதுவாக மஸ்டர்ட் வாயு என்றழைக்கப்படுகிறது. இவை சைடோடாக்சிக் குடும்பத்தில் சல்பர் சார்ந்த ஒரு முன்மாதிரிப் பொருள். இவை போர்களில் பயன்படுத்தக்கூடிய வேதிப்பொருள் ஆயுதம் ஆகும். இவ்வேதிப்பொருள் தோலில் பெரும் கொப்பளங்களை உருவாக்கக் கூடியது. மேலும் நுரையீரலைப் பாதிக்கக் கூடியது. தூய சல்பர் மஸ்டர்ட் அறை வெப்ப நிலையில் நிறமற்றவை மற்றும் பிசுபிசுப்பான திரவம் ஆகும். ஆனால் போர் ஆயுதமாக கலப்படத்தோடு பயன்படுத்துகையில்
பழுப்பு மஞ்சள் நிறத்தில் இருக்கிறது. மேலும் அதன் நறுமணம் பூண்டு, கடுகுச் செடி (mustard plant) வாசனை கொண்டுள்ளது. எனவே இதற்குப் பெயர் மஸ்டர்ட் வாயு எனப்பட்டது. இவை 1993 வேதியல் ஆயுத உடன்பாட்டின்படி ஒழுங்குமுறை செய்யப்பட்டு வருகிறது. இவற்றை சுற்றுச்சூழலில் இருந்து பிரித்தெடுக்க குளோரமைன் - டி பயன்படுகிறது.

சேர்க்கை மற்றும் எதிர்வினை 
சல்பர் மஸ்டர்ட் வேதியியல் பார்முலா : (ClCH2CH2)2S

டெப்ரட்ஸ் முறை :

SCl2 + 2 C2H4 → (ClCH2CH2)2S

லெவின்ஸ்டைன் முறை :

8 S2Cl2 + 16 C2H4 → 8 (ClCH2CH2)2S + S8

மேயர் முறை :

3 (HOCH2CH2)2S + 2 PCl3 → 3 (ClCH2CH2)2S + 2 P(OH)3

மேயர் - க்ளார்க் முறை :

(HOCH2CH2)2S + 2 HCl → (ClCH2CH2)2S + 2 H2O

உடலியல் விளைவுகள் 
கொப்பளங்கள் ஏற்படுத்துபவை. புற்றுநோய் உண்டாக்கக் கூடியவை. பாதிப்புகள் உடனே தெரிவதில்லை. 24 மணி நேரம் கழித்து தோலில் அரிப்பு எரிச்சல் போன்றவை உண்டாகும். இவ்வாயு உடைகளை எளிதாகக் கடந்து சென்று உடலை பாதிக்கக் கூடியவை. மேலும் கண்களைப் பாதித்து பார்வை இழக்கவும் நேரிடும். இவ்வாயுக்களை அதிகமாக சுவாசிக்கும் போது சுவாச மண்டலத்தில் இரத்தக் கசிவு ஏற்படும் அபாயம் உள்ளது.

உருவாக்கம் 
இவை HS, HD, HT, Hட ,HQ போன்ற பல்வேறு கலவைகளில் உருவாக்கப்பட்டு பயன்படுத்தப்பட்டுள்ளது.

வரலாறு 

முதன்முதலாக 1822 ல் சீசர் - மான்சூட் - டெஸ்ப்ரட்ஸால் உருவாக்கப்பட்டது.

முதன்முதலில் 1917ம் ஆண்டு முதலாம் உலகப் போரின் போது பெல்ஜியத்தில் பிரித்தானிய மற்றும் கனடா இராணுவ வீரர்களுக்கு எதிராக ஜெர்மனி இவ்வாயுவை ஆயுதமாகப் பயன்படுத்தியது.

அதற்குப் பின்னால் பல்வேறு போர்களில் இவை பயன் படுத்தபபட்டன.

இவ்வாறு பயன்படுத்துவது, இவற்றின் உருவாக்கம், விற்பனை, சேமிப்பு ஆகியவை 1925 ஜெனிவா நெறிமுறை மற்றும் 1933 வேதியல் ஆயுத உடன்பாடு போன்றவற்றால் தடை செய்யப்பட்டுள்ளது.

ஐஎஸ்ஐஎஸ் தீவரவாத அமைப்பு இவற்றை உற்பத்தி செய்து சிரியா மற்றும் ஈராக்கில் பயன்படுத்துவதாக செப்டம்பர் 2012ல் அமெரிக்கா கூறியுள்ளது குறிப்பிடத்தக்கது.

மேற்கோள்கள் 

தயோயீத்தர்கள்
கரிமகுளோரைடுகள்
முதல் உலகப்போர் வேதி ஆயுதங்கள்
புற்றீணிகள்
கந்தகச் சேர்மங்கள்
குளோரோயெத்தில் சேர்மங்கள்
சித்து +2 (2010 திரைப்படம்)

சித்து +2 (Siddhu +2), 2010 இல் வெளிவந்த தமிழ் காதல் திரைப்படமாகும். இத்திரைப்படத்தை கே. பாக்கியராஜ் எழுதி இயக்கியிருந்தார். இப்படத்தின் கதாநாயகர்களாக கே. பாக்கியராஜின் மகன் சாந்தனு பாக்கியராஜ் மற்றும் அறிமுக நடிகை சாந்தினி தமிழரசன் ஆகியோர் நடித்திருந்தனர்  . இப்படம் திசம்பர் 10, 2010 அன்று திரையிடப்பட்டது.

கதைச்சுருக்கம் 
ஒரு பள்ளியின் அதிபரின் மகனான சித்தார்த் (சாந்தனு) +2 பரீட்சையில் ஏற்பட்ட தோல்வி காரணமாக வீட்டைவிட்டு வெளியேறுகின்றான். அவனைப்போல கதாநாயகியான பவித்ராவும்(சாந்தினி) +2 பரீட்சையில் ஏற்பட்ட தோல்வி காரணமாக வீட்டைவிட்டு வெளியேறுகின்றாள். பின்னர் இருவரும் சந்திப்பதுடன் கதை ஆரம்பிக்கிறது. பின்னர் சித்து தற்கொலை எண்ணத்துடன் பவித்திராவுடன் சென்னை வந்தடைகிறான். அங்கு அனைத்தையும் மறந்து ஒருவரை ஒருவர் காதல் கொள்ள இருவரும் இணைந்து ஒரு புதிய வாழ்வைத் தொடங்க தீர்மானிக்கின்றனர். பின்னர் பல காரணங்களால் ஒரு மிருகத்தனமாக போலிசிடம் மாட்டிக்கொள்ள அவர் பவித்ரா +2 பரீட்சையில் தோல்வி அடையவில்லை என்பதனை அவளுக்கு அறியத்தருகின்றனர். அதன்பின்னர் தான் சித்து தன்னிடம் உண்மையை மறைத்தமை பவித்ராவிற்கு தெரியவருகின்றது. பின்னர் பவித்ரா தனது சொந்த ஊருக்கு திரும்பி மருத்துவக் கல்வியை மேற்கொள்கிறாள். இதனையறிந்த சித்து பவித்ராவுடன் சேரும் நோக்கத்தில் அவள் வீட்டிற்கு எதிரேயுள்ள சவரக்கடையில் (கஞ்சா கறுப்பு) வந்து தங்குகின்றான். அங்கு பவித்ராவின் தந்தை, மாமா, சித்துவை காதலிக்கும் குஜராத்தி பெண் ஆகிய தடைகளைத் தாண்டி சித்து  பவித்ராவை கரம் பிடிக்கிறான்.

இசை 
தரண் இப்படத்திற்கு இசையமைத்துள்ளார். இசையமைப்பாளருக்கு பாரிஜாதம்   படத்திற்கு பிறகு இப்படம்  கே. பாக்கியராஜுடன் இரண்டாவதாகும். இப்படத்தின் இசை அக்டோபர் 31, 2009 ஆம் ஆண்டு வெளிடப்பட்டது.

நடிகர்கள் 
சாந்தனு பாக்கியராஜ்-சித்தார்த் (சித்து)
சாந்தினி தமிழரசன்-பவித்ரா 
கௌசா ராக்- கௌசா 
கஞ்சா கறுப்பு- சலுன் கடை முதலாளி 
சீதா
சீமா
பிரகதி
ராஜேஷ் 
அனு மோகன் 
அவினாஷ்
அனிருத்
மனோபாலா
கே. பாக்கியராஜ் (சிறப்புத் தோற்றம் )
செந்தில்  (சிறப்புத் தோற்றம் )
தலைவாசல் விஜய் (சிறப்புத் தோற்றம் )

வெளியீடு 
இப்படம் உருவாக்கப்பட்டு ஒருவருடமாகத் திரையிடப்படாமல் இருந்தது.பின்னர் இப்படத்தை  2011 ம் ஆண்டு தை மாதம் வெளியிடலாம் என முடிவு செய்யப்பட்டது. எனினும் அத்திகதிக்கு முன்னதாகவே 2010 ம் ஆண்டு மார்கழி மாதம் வெளியிடப்பட்டது.இப்படத்தின் கதை லவ் இன் ஹைதராபாத்    எனும் பெயரில் தெலுங்கில் இன்னுமொரு படம் தயாரிக்கப்பட்டது.

மேற்கோள்கள் 

2010 தமிழ்த் திரைப்படங்கள்
இந்தியத் தமிழ்த் திரைப்படங்கள்
கே.பாக்யராஜ் இயக்கிய திரைப்படங்கள்
ராஜேஷ் நடித்த திரைப்படங்கள்
மனோபாலா நடித்த திரைப்படங்கள்
கே. பாக்யராஜ் நடித்த திரைப்படங்கள்
செந்தில் நடித்த திரைப்படங்கள்
தலைவாசல் விஜய் நடித்த திரைப்படங்கள்
நாக்ரைட்டு

நாக்ரைட்டு (Nacrite) என்பது  Al2Si2O5(OH)4 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். களிமன் வகை கனிமமான இது பல்லுருவத் தோற்றங்களில் காவோலினைட்டுடன் சேர்ந்து காணப்படுகிறது. ஒற்றைச்சரிவச்சு படிகத் திட்டத்தில் நாக்ரைட்டு படிகமாகிறது. நேர்மறையான அடையாள முடிவுகளுக்கு எக்சு கதிர் விளிம்பு பகுப்பாய்வுகள் அவசியமாகிறது. 

பன்னாட்டு கனிமவியம் சங்கம் நாக்ரைட்டு கனிமத்தை Ncr என்ற குறியீட்டால் அடையாளப்படுத்துகிறது. 
  
1807 ஆம் ஆண்டு நாக்ரைட்டு முதன்முதலில் செருமனியிலுள்ள சாக்சானி மாநிலத்தில்  கண்டறியப்பட்டது. முத்துப் போன்ற பளபளப்புக்கு தாயாகக் கருதப்படும் நாக்கர் என்ற  சொல்லிலிருந்து நாக்ரைட்டு தொகுதி கனிமத்திற்கு இப்பெயர் வந்தது.

மேற்கோள்கள் 
Mindat Data sheet
Webmineral data

சிலிக்கேட்டு கனிமங்கள்
களிமண் குழு கனிமங்கள்
ஒற்றைச்சரிவச்சுக் கனிமங்கள்
அல் சிந்தகா சுரங்கப்பாதை

அல் சிந்தகா சுரங்கப்பாதை (Al Shindagha Tunnel)  என்பது  ஐக்கிய அரபு அமீரகத்தின் ஏழு பெரிய அமீரகங்களில் இரண்டாவது பெரிய அமீரகமான துபாயில் உள்ள ஒரு சுரங்கப்பாதை ஆகும். 1975 ஆம் ஆண்டு இச்சுரங்கப் பாதை திறந்து வைக்கப்பட்டது. இரு வழிகளிலும் கிட்டத்தட்ட 55000 பேர் தினசரி பயணிக்கும் இப்பாதை மிகப் பழமையானதும் பரபரப்பானதுமான  சுரங்கப்பாதையாகும். 
துபாய் தேய்ரா - அல் ராசு பகுதியையும், அல் சிந்தகா ஆகிய இரண்டு பகுதிக்கும் இடைப்பட்ட நீரோட்ட பகுதியை கடக்கும் ஒரு சுரங்கப்பாதை இதுவாகும்.

அமைப்பு

இந்த சுரங்கப்பாதை ஒவ்வொரு திசையிலும் இரண்டு பாதைகளாக, நான்கு பாதைகளைக் கொண்டுள்ளது.  5 மீட்டர் உயரமுள்ள வாகனங்கள் மட்டுமே இதன் வழி செல்ல முடியும். மேலும் இதில்  வேகம் 60 கிமீ / மணி அளவில் நிர்ணயிக்கப்பட்டுள்ளது.

சராசரியாக ஒரு நாளைக்கு 55,000 வாகனங்கள் இதில் பயணிக்கின்றன. துபாய் போக்குவரத்து ஆணையத்தின் கீழ் இது இயங்கிவருகின்றது.

சுரங்கப்பாதை கட்டப்பட்டு ஏறத்தாழ 45 ஆண்டுகளுக்கும் மேலாக ஆகிவிட்டதால் அதற்கு மாற்றாக பல வரிசைகளை கொண்ட நவீன பாலம் அமைக்க திட்டமிடப்பட்டு பணிகள் துவங்கியுள்ளன.

மேற்கோள்கள் 

சுரங்கப்பாதை
கட்டிடப் பொறியியல்
துபாய்
சர்சாசிசைட்டு

சர்சாசிசைட்டு (Sursassite) என்பது ஒரு சோரோசிலிக்கேட்டு வகைக் கனிமமாகும். 1926 ஆம் ஆண்டு இக்கனிமம் முதன் முதலில் கண்டுபிடிக்கப்பட்டது. சுவிட்சர்லாந்து நாட்டு கிரவ்பண்டன் மண்டலத்தின் மாவட்டமான சர்சாசில் சர்சாசிசைட்டு கிடைத்தது. உருமாற்றமடைந்த மாங்கனீசு படிவுகளில் பொதுவாக இக்கனிமம் காணப்படுகிறது

பன்னாட்டு கனிமவியல் சங்கம் சர்சாசிசைட்டு  கனிமத்தை Ss  என்ற குறியீட்டால் அடையாளப்படுத்துகிறது.

மேற்கோள்கள் 

சிலிக்கேட்டு கனிமங்கள்
ஒற்றைச்சரிவச்சுக் கனிமங்கள்
சோரோசிலிக்கேட்டுகள்
ஜோடி பன் அன்லிமிடெட்

ஜோடி பன் அன்லிமிடெட் என்பது நவம்பர் 4, 2018 முதல் சனவரி 13, 2019 வரை விஜய் தொலைக்காட்சியில் சனி மற்றும் ஞாயிற்றுக்கிழமை இரவு 8:30 மணிக்கு ஒளிபரப்பான ஒரு நடன நிகழ்ச்சியாகும். இது புகழ் பெற்ற ஜோடி நிகழ்ச்சியின் 11வது பருவம் ஆகும். இந்த நிகழ்ச்சியை பாவனா மற்றும் ரியோ ராஜ் இணைத்து தொகுத்து வழங்கினர். விஜய் தொலைக்காட்சி தொகுப்பாளர்கள் திவ்யதர்சினி, மா கா பா ஆனந்த் மற்றும் பிக் பாஸ் தமிழ் 2 புகழ் மஹத் ராகவேந்திரா, யாஷிகா ஆகியோர்தான் தலைவர்கள். இந்த பருவத்தின் வெற்றியாளர்கள் லோகேஷ் மற்றும் மேக்னா ஆவார்.

இந்த நிகழ்ச்சியின் இறுதிச்சுற்று போட்டிக்கு பிக் பாஸ் தமிழ் 2 புகழ் ஐஸ்வர்யா சிறப்பு விருந்தினராக வந்தார். திவ்யதர்சினியின் 20 ஆண்டு தொலைக்காட்சி பயணத்தை சிறப்புவிக்கும் விதமாக அவரை இந்த நிகழ்ச்சியின் மூலம் விருது கொடுத்து கௌரவிக்கப்பட்டது.

நிகழ்ச்சியின் சுருக்கம்
இந்த நிகழ்ச்சியில் நான்கு தலைவர்கள் இருப்பார்கள், ஒவ்வொருவருக்கும் கீழ் மூன்று ஜோடிகள். இவர்களுக்கான மதிப்பெண்களை பார்வையாளர்கள் தான் வழங்குவார்கள்.

மாபெரும் இறுதி சுற்று

தொகுப்பாளர்கள் 
 பாவனா
 ரியோ ராஜ் (முன்னாள் தொகுப்பாளர்கள்)

தலைவர்கள்
 பார்வையாளர்கள்

குழுத்தலைவர்கள்
 திவ்யதர்சினி
 மா கா பா ஆனந்த்
 மஹத் ராகவேந்திரா
 யாஷிகா

சுற்றுக்கள்
 அறிமுகச்சுசுற்று (போட்டி இல்லை) 
 ஜோடி பாட்டி திருவிழா சுற்று (போட்டி இல்லை) 
 வெற்றிப்படங்களில் பாடல் சுற்று 
 பழைய பாடல் சுற்று 
 காதல் பாடல் சுற்று 
 திருவிழா சுற்று  
 மறு உருவாக்கம் சுற்று 
 திகில் சுற்று  
 இறுதி போட்டிக்கான சீட்டு சுற்று  
 இறுதி போட்டி சுற்று

ஜோடிகள்

மேற்கோள்கள்

வெளி இணைப்புகள்
 விஜய் டிவி யூ ட்யுப்
 விஜய் டிவி வலையகம்

விஜய் தொலைக்காட்சி நிகழ்ச்சிகள்
தமிழ் நடன தொலைக்காட்சி நிகழ்ச்சிகள்
தமிழகத்தின் தொலைக்காட்சி நிகழ்ச்சிகள்
2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
2018 இல் தொடங்கிய தமிழ்த் தொலைக்காட்சி நிகழ்ச்சிகள்
2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
தமிழ் உண்மைநிலை தொலைக்காட்சி நிகழ்ச்சிகள்
சூப்பர் சிங்கர் ஜூனியர் 6

சூப்பர் சிங்கர் ஜூனியர் 6 என்பது அக்டோபர் 20, 2018 முதல் விஜய் தொலைக்காட்சியில் சனி மற்றும் ஞாயிற்றுக்கிழமை இரவு 8 மணிக்கு ஒளிபரப்பான பாட்டு போட்டி நிகழ்ச்சியாகும். இந்த நிகழ்ச்சியை மா கா பா ஆனந்த் மற்றும் பிரியங்கா  இணைத்து தொகுத்து வழங்குகின்றனர். இந்த பருவத்தின் நடுவர்களாக சித்ரா, சங்கர் மகாதேவன், எஸ். பி. பி. சரண் மற்றும் கல்பனா ராகவேந்தர் ஆவார்.

நிகழ்ச்சியின் முதல் அத்தியாயத்தில் நடிகை ஜோதிகா சிறப்பு விருந்தினராக காற்றின் மொழி படக்குழுவினருடன் பங்கேற்றார் என்பது குறிப்பிடத்தக்கது. இந்த நிகழ்ச்சியில் 6 வயதிலிருந்து 15 வயதிற்கு உட்பட்ட சிறுவர்கள் கலந்து கொண்டு அவர்களின் பாடல் திறமையை வெளிக்காட்ட வேண்டும். இந்த பாட்டு நிகழ்ச்சி 21 ஏப்ரல் 2019 அன்று 54 அத்தியாங்களுடன் நிறைவு பெற்றது.

வெற்றியாளர்கள்

மேற்கோள்கள்

வெளி இணைப்புகள்
 விஜய் டிவி யூ ட்யுப்
 விஜய் டிவி வலையகம்
சூப்பர் சிங்கர்

விஜய் தொலைக்காட்சி நிகழ்ச்சிகள்
தமிழ் பாட்டு போட்டி தொலைக்காட்சி நிகழ்ச்சிகள்
தமிழகத்தின் தொலைக்காட்சி நிகழ்ச்சிகள்
2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
2018 இல் தொடங்கிய தமிழ்த் தொலைக்காட்சி நிகழ்ச்சிகள்
2019 இல் நிறைவடைந்த தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
தொலைக்காட்சி பருவங்கள்
குலாம் முஹைதீன்

எம். குலாம் முஹைதீன்(M. Gulam Mohideen) ஒரு இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1957 ஆம் ஆண்டு திண்டுக்கல் மக்களவைத் தொகுதியில் இந்திய தேசிய காங்கிரசின் சார்பாக போட்டியிட்டு மக்களவைக்கு தேர்ந்தெடுக்கப்பட்டார்.

பிறப்பு
ஜூலை 1918 ஆம் ஆண்டு பெரும் நிலச்சுவான்தாரான முஹம்மது மீரா இராவுத்தருக்கு மகனாக அப்போதைய மதுரை மாவட்டமும், தற்போதைய தேனி மாவட்டம்  உத்தமபாளையத்தில் பிறந்தார்.

கல்வி
மதுரை அமெரிக்கன் கல்லூரியில் கல்வி பயின்றார்.

பொறுப்புகள்
 முன்னாள் செயலாளர், மதுரை மாணவர் கூட்டமைப்பு,
 முன்னாள் செயலாளர், கூட்டுறவு சங்கம் உத்தமபாளையம்,
 முன்னாள் உறுப்பினர், தேனி கூட்டுறவு சங்கம், தேனி,
 வெள்ளையனே வெளியேறு இயக்கத்தில் முக்கிய பங்காற்றியவர்
 1942 ஆம் ஆண்டு யுத்த காலத்தில் மாணவர் தலைவராக பல போராட்டங்களை நடத்தியவர்,
 இந்திய தேசிய காங்கிரசில், நகரம், மாவட்டம் மற்றும் மாகாண காங்கிரஸ் தலைவராக பதவிகளை வகித்தவர், 
 விவசாயம் மற்றும் நலப்பனிகளில் ஆர்வமிக்கவர், 
 உத்தமபாளையம் நகர பஞ்சாயத்து தலைவராக பணியாற்றியவர்,
 உத்தமபாளையம் கிளைச் சிறைச்சாலையின் கௌரவ வருகையாளர் மற்றும் நலப்பணியாளர்.

மேற்கோள்கள்

2ஆவது மக்களவை உறுப்பினர்கள்
தேனி மாவட்ட நபர்கள்
இந்திய முஸ்லிம்கள்
21-ஆம் நூற்றாண்டு இந்திய அரசியல்வாதிகள்
இந்திய ஒன்றிய முசுலிம் லீக் அரசியல்வாதிகள்
1918 பிறப்புகள்
அப்துல் வாகித்

அப்துல் வாகித் ஒரு இந்திய அரசியல்வாதியும், தமிழ்நாட்டிலிருந்து தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். 1962 ஆம் ஆண்டு வேலூர் மக்களவைத் தொகுதியில் இந்திய தேசிய காங்கிரசின் சார்பாக போட்டியிட்டு மக்களவைக்கு தேர்ந்தெடுக்கப்பட்டார்.

பிறப்பு
15 ஜூலை 1910 ஆம் ஆண்டு வேலூர் மாவட்டம் ஆம்பூரில் அப்துல் ரஹீம் சாஹிப் என்பவருக்கு மகனாக பிறந்தார்.

கல்வி
சென்னை முஹம்மதன் கல்லூரியில் (தற்போதைய காயிதே மில்லத் அரசினர் மகளிர் கலைக்கல்லூரியில்) பி.ஏவும், சென்னை சட்டக்கல்லூரியில் எல்.எல்.பியும் பயின்றார்.

பொறுப்புகள்
 தொழிலதிபர்;
 இந்திய அரசின் ஏற்றுமதி ஆலோசனைக் குழு உறுப்பினர் 1948 முதல் 1952 வரை மீண்டும் 1952 முதல் 1954 வரை
 1953 ஆம் ஆண்டு முதல் இந்திய அரசின் தோல் பொருள் வளர்ச்சி கவுன்சில் உறுப்பினர் 
 1958 ஆம் ஆண்டு முதல் காதி கிராமிய கைத்தொழில் ஆணையத்தின் தோல் பொருள் வளர்ச்சி ஆலோசனைக் குழு உறுப்பினர்,
 1952 ஆம் ஆண்டு முதல் இந்திய தர நிர்ணய சபை புதுடில்லி - இரசாயன பிரிவு , ஆலோசனைக் குழு உறுப்பினர்,
 1957 ஆம் ஆண்டு முதல் மெட்ராஸ் தோல் பொருள் ஏற்றுமதி மேம்பாட்டு கவுன்சில் நிர்வாகக் குழு,
 தெற்கு இந்தியா ஸ்கின்ஸ் மற்றும் மறைமாவட்ட வர்த்தக சங்கத்தின் நிர்வாகக் குழு உறுப்பினர், சென்னை.

மேற்கோள்கள்

3வது மக்களவை உறுப்பினர்கள்
வேலூர் மாவட்ட மக்கள்
இந்திய முஸ்லிம்கள்
21-ஆம் நூற்றாண்டு இந்திய அரசியல்வாதிகள்
1910 பிறப்புகள்
தமிழ்நாட்டைச் சேர்ந்த இந்திய தேசிய காங்கிரஸ் அரசியல்வாதிகள்
தமிழகத் தொழிலதிபர்கள்
விசுனெவைட்டு

விசுனெவைட்டு (Vishnevite) என்பது (Na, Ca, K)6(Si, Al)12O24[(SO4),(CO3), Cl2]2-4•nH2O. என்ற  வேதி வாய்ப்பாட்டால் விவரிக்கப்படும் கங்கிரினைட்டு குழு கனிமமாகும். இக்கனிமத்தை சல்பேட்டிக் கங்கிரினைட்டு என்ற பெயராலும் அழைக்கலாம். இக்கனிமம் அறுகோணப் படிகங்களால் ஆனது ஆகும்.

பன்னாட்டு கனிமவியல் சங்கம் விசுனெவைட்டு கனிமத்தை  Vhn என்ற குறியீட்டால் அடையாளப்படுத்துகிறது.

மேற்கோள்கள்

புற இணைப்புகள் 
Mindat data

சிலிக்கேட்டு கனிமங்கள்
அறுகோணவமைப்புக் கனிமங்கள்
கங்கிரினைட்டு குழு கனிமங்கள்
அமாக்சிசிலின்

அமாக்சிசிலின் (Amoxicillin) ஒரு நுண்ணுயிர்க்கொல்லி ஆகும். பெரும்பாலும் பாக்டீரியா தொற்றுக்கு எதிராகப் பயன்படுத்தப்படுகிறது. பொதுவாக வாய் வழியாகவும் சில நேரங்களில் ஊசி மூலமாகவும் இம்மருந்து எடுத்துக் கொள்ளப்படுகிறது.

வரலாறு 
1958 ஆம் ஆண்டில் கண்டுபிடிக்கப்பட்டு 1972 ஆம் ஆண்டில் இம்மருந்து பயன்பாட்டிற்கு வந்தது. உலகச் சுகாதார நிறுவனம் (WHO) இதனை அத்தியாவசிய மருந்துகள் பட்டியலில் சேர்த்துள்ளது. குழந்தைகளுக்குப் பரிந்துரைக்கப்படும் நுண்ணுயிர்க்கொல்லிகளில் இம் மருந்து முக்கியமானது.

மருத்துவப் பயன் 
காதின் நடுப்பகுதி, தொண்டை, தோல், சிறுநீர்க் குழாய் பகுதி ஆகியவற்றில் தொற்று, நிமோனியா, சால்மோனல்லா தொற்று, கிளமிடியா தொற்று, லைம் நோய் போன்றவற்றிற்கு எதிராகப் பயன்படுத்தப்படுகிறது.

பக்க விளைவுகள் 
குமட்டல், வாந்தி, தடுப்பு, வயிற்றுப்போக்கு, தூக்கமின்மை, தலைவலி, குழப்பம், பயம், ஒலி மற்றும் ஒளிக்கு கூசுதல் போன்றவை பக்க விளைவாக ஏற்படலாம்.

மேற்கோள்கள்

புற இணைப்புகள் 
 U.S. National Library of Medicine: Drug Information Portal - Amoxicillin

பீனால்கள்
கார்பாக்சிலிக் அமிலங்கள்
உலக சுகாதார அமைப்பின் அத்தியாவசிய மருந்துகள்
டூலெட்

டூலெட் (To let)  2018-இல் இந்தியத் தமிழ்-மொழியில் வெளிவந்த குறும்படமாகும்.. இதை எழுதி, இயக்கி, ஒளிப்பதிவு செய்தவர் செழியன். இவரது மனைவி பிரேமா இப்படத்தை தயாரித்துள்ளார். இதில் சந்தோஷ் ஸ்ரீராம், சுசீலா, தருண் ஆகியோர் நடித்திருந்தனர்.  இது 65வது தேசிய திரைப்படவிழாவில் சிறந்த தமிழ்த் திரைப்படத்திற்கான தேசிய விருதினையும், கோவாவில் நடைபெற்ற 49வது பன்னாட்டுத் திரைப்பட விழாவில் சிறப்பு நடுவர் பரிந்துரை விருதினையும் பெற்றது.

கதை சுருக்கம் 
இளங்கோ திரைப்படத்துறையில் உதவி இயக்குநராக வேலை பார்க்கிறான். அவன் தனது மனைவி அமுதா மற்றும் 5 வயது நிரம்பிய தனது மகன் சித்தார்த்துடன் ஒரு வாடகை குடியிருப்பில் வசித்து வருகிறான். அந்த வீட்டின் உரிமையாளர் தகவல் தொழில்நுட்பம் துறையில் வேலை பார்ப்பவர்களுக்கு வீட்டை வாடகைக்கு விட்டால் அதிகமாக பணம் கிடைக்கும் என்று எண்ணுகிறார். அதனால்,இளங்கோ குடும்பத்தினரை 30 நாட்கள் கெடு வைத்து வீட்டைக் காலி செய்யும்படி கூறுகிறார். வாடகை வீட்டிலிருந்த குடும்பத்தை காலி செய்யும்படி வீட்டின் உரிமையாளர் கூறுவதால் ஏற்படும் சிக்கல்களை சித்தரிக்கிறது.

நடிகர்கள் 
 இளங்கோவாக சந்தோஷ் ராம்
 அமுதாவாக ஷீலா
 தருணாக சித்தார்த்
வீட்டின் உரிமையாளராக ஆதிரா பாண்டிலட்சுமி

தயாரிப்பு 

டூலெட் திரைப்படம், செழியன்-பிரேமா தம்பதியினரின் பட நிறுவனம் மூலம் வெளிவந்தது. இப்படத்தின் மூலம் செழியன் இயக்குநராக அறிமுகமானார். செழியன் இப்படத்திற்கு திரைக்கதை எழுதி ஒளிப்பதிவு செய்துள்ளார் யதார்த்தமான திரைப்படக் காட்சிகளை உணர்த்தும் போது, பாடல்கள் மற்றும் வேறு இசைக்கு இடமில்லாததால் பாடல் காட்சிகளைத் தவிர்த்ததாக கூறியுள்ளார். இத்திரைப்படத்தில், வானொலி, தொலைக்காட்சியின் சத்தம், மக்கள் பேசிக்கொள்வது, சாலையில் செல்லும் வண்டிகள் ஏற்படுத்தும் ஓசை இவையனைத்துமே படத்தின் இசைத் தேவையை பூர்த்தி செய்துவிட்டதாக குறிப்பிடுகிறார். புதுமுக நடிகர்களைக் கொண்டு இப்படம் 25 நாட்களில் முடிக்கப்பட்டது..

வெளியீடும் வரவேற்பும் 
2017, 2018 இல் நடைபெற்ற பல்வேறு திரைப்பட விழாக்களில் இது திரையிடப்பட்டது. 2017இல் கல்கத்தா பன்னாட்டுத் திரைப்பட விழாவில் சிறந்த படமாக தேர்வு செய்யப்பட்டது. இத்திரைப்படம் 21 பெப்பிரவரி 2019 இல் திரைக்கு வந்தது.

விமர்சனங்கள்
ஆஸ்கார் விருது பெறா ஈரானிய இயக்குநர் அஸ்கர் ஃபர்ஹாடி, இது முழுமையான திரைப்படம் எனகூறினார். இந்தியத் திரைப்படத் தயாரிப்பாளர் அடூர் கோபாலகிருஷ்ணன் இத்திரைப்படத்தை மிகவும் புத்திசாலித்தனமான, அழகிய திரைப்படம் என பாராட்டினார். இலங்கைத் திரைப்படத் தயாரிப்பாளர் பிரசன்ன வித்தனகே உண்மையான அக்கறையுடன் எடுக்கப்பட்ட ஒரு உண்மையான திரைப்படம் என்று இப்படத்தையும் பாராட்டினார்.[

விருதுகள் 
இப்படம் 65 ஆவது தேசிய பட விழாவில் சிறப்பம்சமான தமிழ்ப்படம் என்ற பிரிவில் விருதைப் பெற்றது. 2017 கொல்கத்தா திரைப்பட விழாவில், சிறந்த இந்தியப் படத்துக்கான விருதைப் பெற்றது. திரைக்கு வரும் முன்னரே 26 பன்னாட்டு விருதுகளை வென்றும், விருதுக்காக 80 தடவைகள் முன்மொழியப்பட்டும் உள்ளது.

மேற்கோள்கள்

வெளி இணைப்புகள் 
 

2019 தமிழ்த் திரைப்படங்கள்
இந்தியத் தமிழ்த் திரைப்படங்கள்
அறிமுக இயக்குநர் திரைப்படங்கள்
கிராசைட்டு

கிராசைட்டு (Crossite) என்பது Na2(Mg,Fe)3(Al,Fe)2Si8O22(OH)2   என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். இனோசிலிக்கேட்டு இரட்டைச் சங்கிலி கட்டமைப்பில் உவர் ஆம்பிபோல் குழுவைச் சேர்ந்த கனிமமாக இது வகைப்படுத்தப்படுகிறது. ஓர் அரிய வகைக் கனிமமான இது சோடியம் மிகுந்த ரைபெக்கைட்டு என்ற ஆம்பிபோலின் துணைக்குழுவில் சேர்க்கப்படுகிறது. மேலும் ஆம்பிபோல் குழு கனிமங்களில் உள்ள கிளாவ்கோபேன் மற்றும் மக்னீசியோரைபெக்கைட்டு இரண்டுக்கும் இடைப்பட்டநிலை கனிமமாகவும் கருதப்படுகிறது . 1907 இல் மதிப்பிழந்தது என்பது  அனைத்துலக கனிமவியல் சங்கத்தின் நிலையாகும்.

அமெரிக்க நிலவியல் அளக்கைத் துறையின் பாறையியல் அறிஞர் சார்லசு விட்மான் கிராசு என்பவர் கண்டறிந்த காரணத்தால் கனிமத்திற்கு கிராசைட்டு என்ற பெயர் வந்தது.

மேற்கோள்கள்

வெளி இணைப்புகள் 
Crossite on Mindat
Crossite on Webmineral

சோடியம் கனிமங்கள்
இரும்பு(II,III) கனிமங்கள்
மக்னீசியக் கனிமங்கள்
ஆம்பிபோல் குழுக் கனிமங்கள்
சிலிக்கேட்டு கனிமங்கள்
தமிழா தமிழா

தமிழா தமிழா என்பது ஜீ தமிழ் தொலைக்காட்சியில் நவம்பர் 11, 2018 ஆம் ஆண்டு முதல் ஒவ்வொரு ஞாயிற்றுக்கிழமைகளில் மதியம்  12:00 மணிக்கு ஒளிபரப்பாகும் ஒரு விவாத பேச்சு நிகழ்ச்சி ஆகும். விவாதங்களை மட்டறுத்து நிகழ்ச்சியினை தொகுத்து வழக்குபவர் பிரபல இயக்குநர் கரு பழனியப்பன் ஆவார்.

இந்த நிகழ்ச்சயில் ஒவ்வொரு வாரமும் ஒரு தலைப்பை எடுத்து இரு கருத்துணர்வுகளை கொண்ட மக்களை விவாதிக்க வழி வகுக்கிறது.  அப்படி விவாதித்த பின் அவர்களுக்கிடையே உள்ள இடைவெளியைக் குறைப்பதற்கான வழிகளைக் கூறுகிறது.

விவாதிக்கப்பட்ட தலைப்பு
 விரிவடையும் பெண் சுதந்திரம் மகிழ்ச்சியானதா இல்லை பதற்றமானதா? 
 காதலை விட ஜாதியே முக்கியம் மற்றும் ஜாதியை விட காதலே முக்கியம். 
 அதிகரித்து கொண்டே இருக்கிறதா திருமண எதிர்பார்ப்புகள்? ஆண்கள் மாறும் பெண்கள். 
 கண்டிப்பான பெற்றோர்கள் எதிராக பிள்ளைகள்.
 மாமியார் மருமகள்.
 தனியார் துறையில் இட ஒதுக்கீடு அவசியம் மற்றும் அவசியமில்லை?
 சென்னை வந்து மிரட்சி அடைந்த வெளியூர் பெண்கள் மற்றும் சென்னை பெண்கள் 
 ஆங்கில மருத்துவம் விஸ் நாட்டு மருத்துவம்.
 டிரண்டியாக மாற விரும்பும் தாத்தா பாட்டிகள்
 அனாவசிய செலவு செய்வது யார் கணவனா அல்லது மனைவியா 
 நாட்டு தலைவனையே சூஸ் பண்றோம்… வீட்டு தலைவனை? 
 எங்க புள்ளிங்கோ எல்லாம் பயங்கரம்! புள்ளிங்கோ மற்றும் அவர்களை விரும்பாத பெண்கள்.
 தாடி வச்சிருக்கறவன் காப்பாத்துவானா?..

மேற்கோள்கள்

வெளி இணைப்புகள் 
 

ஜீ தமிழ்த் தொலைக்காட்சி நிகழ்ச்சிகள்
தமிழ் கலந்துரையாடல் தொலைக்காட்சி நிகழ்ச்சிகள்
தமிழகத்தின் தொலைக்காட்சி நிகழ்ச்சிகள்
2010ஆம் ஆண்டுகளில் தமிழ்த் தொலைக்காட்சி நிகழ்ச்சிகள்
2018 இல் தொடங்கிய தமிழ்த் தொலைக்காட்சி நிகழ்ச்சிகள்
தமிழ்த் தொலைக்காட்சி நிகழ்ச்சிகள்
தமிழ் உண்மைநிலை தொலைக்காட்சி நிகழ்ச்சிகள்
சந்தனக் காற்று (திரைப்படம்)

சந்தனக் காற்று (Sandhana Kaatru) ) என்பது 1990 ஆம் ஆண்டில் வெளியான தமிழ்த் திரைப்படம் ஆகும்.  மணிவண்ணன் இயக்கிய இத்திரைப்படத்தில்  விஜயகாந்த் மற்றும் கௌதமி ஆகியோர் முக்கியக் கதாப்பாத்திரங்களை ஏற்று நடித்தனர். இப்படத்தை செங்கமலம் மணிவண்ணன் தயாரித்துள்ளார். இசையமைப்பாளர் சங்கர் கணேஷ் இசையில் 1990 ஜூன் முதல் நாளில் இப்படம் திரையிடப்பட்டது

கதைச் சுருக்கம் 
காவலர்களின் துப்பாக்கியால் சுடப்பட்ட நிலையில் அழகிரி (விஜயகாந்த்) மருத்துவமனையின் தீவிரப்பிரிவில் அனுமதிக்கப்பட்டிருக்கும் காட்சியுடன் படம் தொடங்குகிறது.. கடந்த காலங்களில் ராசாத்தி(கவுதமியை திருமணம் செய்து கொண்டு இராணுவத்தில் பணியாற்றும் இராணுவ அதிகாரி அழகிரி இராணுவ முகாமில் ஒரு சில ஆண்டுகள் பணியாற்றிய பிறகு ,அவரது மனைவி மற்றும் மகளுடன் மீண்டும் சேர்ந்து வாழ அவரைத்தேடி வருகிறார். அவர்கள் அழகிரியின் நண்பரும் அவரது உயராதிகாரியுமான சக்ரவர்த்தியின் மகன் வினு சக்ரவர்த்தி ராமுவின் (ஆர். சரத்குமார்) வீட்டிற்கு சென்றுவிடுகிறார்கள். ஒரு சில ஆண்டுகளுக்கு முன்பு நண்பர்களான விஸ்வநாத் (விஷ்ணு விஸ்வநாத்) மற்றும் விஜய் (விஜய் கிருஷ்ணராஜ்) ஆகியோர் இருவரும் இணைந்து ராசாத்தியை கிணடல் செய்த காரணத்தால் அவர்களை கன்னத்தில் அடித்ததை மறக்காமல் அவர்களை வரவேற்பது போல் நடிக்கின்றனர். நடந்த அவமானத்தை மறக்க இயலாத அவர்கள்,  ராசாத்தியை கற்பழிக்க முயற்சிக்கின்றனர்.ஆனால் அவள் அதற்கு முன் தற்கொலை செய்து கொள்கிறாள்.

இதையறிந்து கோபம் கொண்டு அவர்களை பழிக்குபழி வாங்கும் எண்ணத்துடன் அழகிரி முதலில் விஸ்வநாத்தை ஒரு பொது இடத்தில் வைத்து கொன்றுவிடுகிறார்.  கொலைக் குற்றம் சாட்டப்பட்டு கைது செய்யப்பட்ட அழகிரிக்கு மரண தண்டனை விதிக்கப்படுகிறது. அவருக்கு மரண தண்டனை நிறைவேற்றப் படுவதற்கு ஒரு நாள் முன்பு, அவர் சிறையில் இருந்து தப்பி விடுகிறார், ஆனால் காவல் துறையால் அவர் விடாமல் துரத்தப்படுகிறார். முடிவில் காவல் துறையினர் அவரை கண்டுபிடித்து சுட்டு விடுகின்றனர். காயமடைந்து மருத்துவமனையில் அனுமதிக்கப்பட்ட அழகிரி தற்போது குணமடைகின்றார். அதே மருத்துவமனையில் ஒரு நோயாளியாக அனுமதிக்கப்பட்டுள்ள விஜய்யை அழகிரி காண்கிறார், மேலும் சில நாட்களுக்கு மருத்துவமனையில் தான் தங்கி மருத்துவம் பார்க்க வேண்டியிருப்பதாக காவலரிடமும் அழகிரி வேண்டுகோள் விடுவிக்கிறார். பின்னர், யாரும் சந்தேகிக்காதவாறு விஜய்யை கொலை செய்து விடுகிறார். பின்னர் மருத்துவமனையிலிருந்து செவிலியரின் உதவியுடன் அழகிரி தப்பி ஓடிவிடுகிறார்.  மீண்டும் காவலர்கள் அவரை கைது செய்வதற்கு முன்னர் ராமுவையும் கொலை செய்ய முடிவு செய்கிறார்.

நடிகர்கள்

அழகிரியாக விஜயகாந்த் 
ராசாத்தியாக கவுதமி
ராமுவாக ஆர்.சரத்குமார்
மருத்துவர் சர்த்தாக சரத் பாபு
சக்கரவர்தியாக வினு சக்ரவர்த்தி 
 விஸ்வநாத்தாக விச்சு விஸ்வநாத்
விஜய் விஜய் கிருஷ்ணராஜ்

பாடல்கள் 
இந்த படத்திற்கு திரைப்பட இசையமைப்பாளர்கள் சங்கர் கணேஷ் இசையமைத்தனர். கவிஞர் வாலி,காரைக்குடி வெங்கடேஷ் மற்றும் ஜீவா பாரதி போன்றோர் பாடல்களை எழுத 1990 ல் வெளியிடப்பட்டது.

மேற்கோள்கள் 

1990 தமிழ்த் திரைப்படங்கள்
இந்தியத் தமிழ்த் திரைப்படங்கள்
மணிவண்ணன் இயக்கிய திரைப்படங்கள்
சங்கர் கணேஷ் இசையமைத்த திரைப்படங்கள்
விஜயகாந்த் நடித்துள்ள திரைப்படங்கள்
கௌதமி நடித்த திரைப்படங்கள்
வினு சக்ரவர்த்தி நடித்த தமிழ்த் திரைப்படங்கள்
சிம்பாப்வெயிட்டு

சிம்பாப்வெயிட்டு (Zimbabweite) என்பது (Na,K)2PbAs4(Nb,Ta,Ti)4O18  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமமாகும். பொதுவாக ஆர்சனைட்டு கனிமமாக இது வகைப்படுத்தப்பட்டாலும் இதில் நையோபியம் மற்றும் தாண்டலம் தனிமங்களும் கலந்துள்ளன. மஞ்சள் பழுப்பு நிறத்தில் காணப்படும் இக்கனிமம் செஞ்சாய்சதுர வடிவில் படிகமாகிறது. மோவின் அளவுகோலில் சிம்பாப்வெயிட்டின் கடினத்தன்மை மதிப்பு 5 ஆகும். 1986 ஆம் ஆண்டு சிம்பாப்வே நாட்டில் வானிலையால் பாதிக்கப்பட்ட களிமண்ணால் உருவாகிய வெண்களிமண் தீப்பாறைகளில் சிம்பாப்வெயிட்டு கண்டறியப்பட்டது .

பன்னாட்டு கனிமவியல் சங்கம் சிம்பாப்வெயிட்டு கனிமத்தை Zbb என்ற குறியீட்டால் அடையாளப்படுத்துகிறது.

மேற்கோள்கள் 

சோடியம் கனிமங்கள்
பொட்டாசியம் கனிமங்கள்
ஈயக் கனிமங்கள்
ஆர்சனிக் கனிமங்கள்
நையோபியம் கனிமங்கள்
தாண்டலம் கனிமங்கள்
தைட்டானியம் கனிமங்கள்
ஆக்சைடு கனிமங்கள்
நேர்ச்சாய்சதுரக் கனிமங்கள்
இந்தியா பாகிஸ்தான் (2015 திரைப்படம்)

இந்தியா பாகிஸ்தான் (India Pakistan) 2015 ம் ஆண்டு தமிழில் வெளியான காதல் கலந்த நகைச்சுவைத் திரைப்படமாகும். இப்படத்தை ஆனந்த் எழுதி இயக்கியிருந்தார்.இப்படத்தில் விஜய் ஆண்டனி மற்றும் சுஷ்மா ராஜ் ஆகியோர் முக்கிய வேடத்தில் நடிக்க பசுபதி இணைவேடத்திலும் நடித்திருந்தார். இப்படம் விஜய் ஆண்டனியினால் தயாரித்து மே 8, 2015 ஆம் திகதி வெளியானது. இப்படத்திற்கான இசை தீனா தேவராஜன் அமைத்திருந்தார்.

கதைச்சுருக்கம் 
இரு வக்கீல்களான கார்த்திக் (விஜய் ஆண்டனி) மற்றும் மெலினா (சுஷ்மா ராஜ்)  ஆகியோர் ஒரே வாடகை வீட்டில் வந்து தங்குவதுடன் கதை தொடங்குகிறது. இருவரும் அவ்வீட்டில் தங்க எத்தனிக்க அவர்களுள் யார் புதியவழக்கை பெறுகிறாரோ அவருக்கே அவ்வாடகை வீடு என முடிவெடுக்கிறார்கள். இவ்வாறிருக்க இருவருக்கும் ஒரே வழக்கில் எதிரிகளாக வழக்காட சந்தர்ப்பம் கிடைக்கிறது. இதன் அடிப்படையில் யார் அவ்வழக்கில் வெற்றி பெறுவாரா அவருக்கே அவ்வாடகை வீடு என முடிவாகிறது. அவ்வழக்கில் வெற்றிபெற இருவரும் ஆடும் நகைச்சுவை கபடநாடகங்கள் என விறுவிறுப்பாக நகரும் கதையில் நடுவே மெலினாவிடம் வில்லன் கொலை செய்யும் வீடியோ உள்ள இறுவட்டு சிக்கிகொள்ள மெலினா வில்லனிடம் மாட்டிக்கொள்கிறாள். அதன்பின்னர் மெலினாவைக் காப்பாற்ற கார்த்திக் எடுக்கும் நடவடிக்கைகள் இறுதியில் இருவருக்கும் இடையில் ஏற்படும் காதல் என கதை நகர்கின்றது.

நடிகர்கள் 
 விஜய் ஆண்டனி - கார்த்திக் 
 சுஷ்மா ராஜ் - மெலினா
 பசுபதி - காத்தமுத்து
 ஜெகன் - ஹரிதாஸ் (பாவாடை)
 ஊர்வசி - கார்த்திக்கின் தாயார்
 காளி வெங்கட் - செல்வம்
 யோகி பாபு - ஆமை குஞ்சு
 எம். எசு. பாசுகர் - மருதமுத்து
 மனோபாலா - இடிச்சபுளி
 சரத் லோகிரஷ்வா-சம்பத்
 டி. பி. கஜேந்திரன் - நீதிபதி
 சங்கர நாராயணன் - மெலினாவின் தந்தை 
 மூணார் ரமேஷ் - ஆண்டனி 
பாண்டி - தினா
மணிகண்டன் - மணி
சின்னி - சீதா
சீமா
முனிஷ் ராஜா
ரவிகாந்த் 
பேய் கிருஷ்ணன் 
தவசி தேவர்
இளங்கோ 
மாயி சுந்தர்
சேஷு
சதிஷ் குமார் சுந்தரம்

வெளியீடு

இப்படத்தின் செய்மதி உரிமையை ஜீ தமிழ் தொலைக்காட்சி பெற்றமை குறிப்பிடத்தக்கது.

தயாரிப்பு 
இத்திரைப்படத்தின் படப்பிடிப்பு 2014 ம் ஆண்டு ஏப்ரலில் தொடங்கப்பட்ள்ளதுடன் படப்பிடிப்பு முடிவதற்கு சுமார் 60 நாட்கள் எடுத்துள்ளது.

மேற்கோள்கள் 

2015 தமிழ்த் திரைப்படங்கள்
இந்தியத் தமிழ்த் திரைப்படங்கள்
விஜய் ஆண்டனி நடித்த திரைப்படங்கள்
யோகி பாபு நடித்த திரைப்படங்கள்
மனோபாலா நடித்த திரைப்படங்கள்
எம். எசு. பாசுகர் நடித்த திரைப்படங்கள்
இனிது இனிது (2010 திரைப்படம்)

இனிது இனிது (Inidhu Inidhu) 2010 ல் வெளியான தமிழ்த் திரைப்படமாகும். கே. வி. குகன் இத்திரைப்படத்தில் இணை எழுத்தாளராவும், ஒளிப்பதிவாளராகவும், இயக்குனராகவும் பணியாற்றி உள்ளார். இத்திரைப்படத்தில் எட்டு புதிய அறிமுக நடிகர்கள் முக்கிய கதாபாத்திரத்தில் நடித்திருந்தனர். இத்திரைப்படம் 2007 ல் தெலுங்கில் வெளியாகி பல விருதுகளைக் குவித்த ஹப்பி டேய்ஸ் படத்தின் மீள்உருவாக்கமாகும். இத்திரைப்படத்தை பிரகாஷ் ராஜ்    தயாரித்திருந்தார்.இப்படம் 20/ஆகஸ்டு/2010 இல் வெளியாகியிருந்தது. இத்திரைப்படத்தின் பெருமளவு படப்பிடிப்பு இந்தியாவின் VIT பல்கலைக்கழகத்தில் இடம்பெற்றுள்ளமை குறிப்பிடத்தக்கது.

கதைச்சுருக்கம். 
இனிது இனிது திரைப்படம் ஒரு பல்கலைக்கழகத்தில் கல்வி பயிலவரும் மாணவர்கள் பற்றியது. சித்து (அதித்), அரவிந்த் அலய்ஸ் ரைஸ்சன் (நாராயண்), விமல் (விமல்), சங்கர் (சரவண்), மது (ரேஷ்மி), அபர்ணா (அப்பு) மற்றும் ஜியா ஆகியோர் முதலாம் வருட மாணவர்களாக பல்கலைக்கழகத்தில் சேர்வதுடன் கதை ஆரம்பிக்கிறது. அங்கு அவர்கள் சிரேஷ்ட மாணவர்களால் எதிர்நோக்கும் பகிடிவதைகள் அதனால் அவர்களுக்குள் ஏற்படும் ஒற்றுமை என கதை அசத்தலாக நகர்ந்தது போக சித்து மதுவின் மீதும், ரைசன் சிரவந்தி (சிரவசு) மீதும் காதல் கொள்கின்றனர். நான்கு வருட படிப்பு காலத்தில் அவர்களுக்குள் ஏற்படும் மோதல்கள், புரிந்துணர்வுகள் என பட்டமளிப்பு வரை சென்று முடிகிறது கதை.

நடிகர்கள் 
நாராயண்-அரவிந்த்  (ரைசன்)

அதித் அருண்-சித்தார்த் (சித்து)

சரண் குமார்-சங்கர்

விமல்-விமல்

சோனியா தீப்தி-ஸ்ரவந்தி (ஸ்ரவ்ஸ்)

ரேஷ்மி மேனன்-மதுபாலா (மது)

பேனாஸ்-அபர்ணா (அப்பு)

ஜியா உமர்-சங்கீதா

அஞ்சலா சாவேரா-ஸ்ரேயா மேடம் (சிறப்புத் தோற்றம் )

சன் சோ - சன்னி பல்போவா

கிருஷ்ணா-சஞ்சய்

அபிராம் - அர்ஜுன்

அஜய்-அஜய்

சதீஷ்-சதீஷ்  (சிறப்புத் தோற்றம்  )

அபிசேக் வினோத் கல்லூரியின் மூத்த மாணவர்

இசை 
இத்திரைப்படத்தின் இசையமைப்பாளர் மைக்கி ஜே மேயர் ஆவார். இத்திரைப்படத்தின் இசை சோனி மியுசிக்    இந்தியாவினால் வெளியிடப்பட்டுள்ளது. இதன் இசைவெளியீடு 1ம் திகதி ஆகஸ்டு மாதம் 2010 இல் பிரகாஷ் ராஜினால் வெளியிடப்பட்டது.

மேற்கோள்கள்

வெளியிணைப்புகள்
 
 Official website
 Inidhu Inidhu at முகநூல்

2010 தமிழ்த் திரைப்படங்கள்
இந்தியத் தமிழ்த் திரைப்படங்கள்
இஞ்சி இடுப்பழகி

இஞ்சி இடுப்பழகி (Inji Iduppazhagi) 2015 இல் தமிழ் மற்றும் தெலுங்கில் வெளியான நகைச்சுவை கலந்த காதல் திரைப்படமாகும். இத்திரைப்படம் தமிழ் மற்றும் தெலுங்கில் ஒரே நேரத்தில் உருவானது. தெலுங்கில் "சைஸ் சீரோ" எனப் பெயரிடப்பட்டது. இத்திரைப்படத்தின் தயாரிப்பாளர் பிரசாத் வீ பொட்லுரி ஆவார். இத்திரைப்படத்தின் இயக்கம் பிரகாஷ் கோலேலமுடியினால் மேற்கொள்ளப்பட்டுள்ளது. இத்திரைப்படத்தில் முக்கிய கதாபாத்திரத்தில் அனுஷ்கா செட்டி நடிக்க அவருடன் இணைந்து ஆர்யா, ஊர்வசி மற்றும் பிரகாஷ் ராஜ் ஆகியோர் முக்கிய வேடத்தில் நடித்திருந்தனர்.

கதைச்சுருக்கம் 
சௌந்தர்யா எனும் சுவீட்டி (அனுஷ்கா செட்டி)  அதிக எடையுடைய, புத்திசாலியான, சுதந்திரமான பெண். அவளுக்கு அவளுடைய உடல் எடை பற்றி அதிக கவலை. இவ்வாறு இருக்க அவள் அபிஷேக் (ஆர்யா) மீது காதல் கொள்கின்றாள். முதலில் அபிஷேக் சுவீட்டியைப் பெண் பார்க்க வர அவனை அவள் நிராகரிக்கிறாள். பின்பு இருவரும் நட்பு கொள்கின்றனர். இதன்போதே அபிஷேக் சிம்ரன் எனும் பெண்ணை காதலிப்பது சுவீட்டிக்குத் தெரியவருகிறது. இவ்வாறு இருக்கையில் சைஸ் ஜீரோ எனும் நிறுவனத்தில் தனது எடையை குறைக்க இணைகிறாள் சுவிற்றி. இணைந்த பின் தனது தோழி உடல் எடை குறைப்பு மாத்திரைகளின் பயன்பாட்டால் சிறுநீரக செயலிழப்புக்குள்ளானது அவளுக்கு தெரியவருகிறது. அதன் பின்னர் சுவிற்றி சைஸ் ஜீரொ நிறுவனத்திற்கு எதிராக தனது போராட்டத்தைத் தொடர்கிறாள். அவளுடன் அபிஷேக் மற்றும் சிம்ரன் ஆகியோர் இணைந்து கொள்கின்றனர். இப்போராட்டத்தில் அவள் எவ்வாறு வெல்கிறாள் என்பதுடன் கதை முடிகிறது.

நடிகர்கள் 
அனுஷ்கா-சுவிற்றி"சௌந்தர்யா"

ஆர்யா-அபிஷேக்

பிரகாஷ் ராஜ்-சைஸ் ஷீரோ நிறுவனர்

சோனல் சவுகன்-சிம்ரன்

பவானி கங்கிரெட்டி-ஜோதி

ஊர்வசி-ராஜேஸ்வரி

அதிவி சேஷ்-சேகர்

பிரமானந்தம்-ஆன்ரொயிட் பாபா

அலி-வொவி

கோலப்புடி மாருதி ராவோ-மௌலி தாதா

ராவோ ரமேஷ்-சுவிற்றியின் தந்தை

தணிகெல்லா பரணி-மருத்துவர்

பூசனி கிருஷ்ணா முரளி-நிஜாம் நிரஞ்சன்

மாஸ்டர் பரத்-யாஹு

சிறப்புத் தோற்றம் 

பொவி சிம்ஹா

ஹன்சிகா மோத்வானி

ஜீவா

காஜல் அகர்வால்

லக்ஷ்மி மஞ்சு

நாகர்ஜுனா

ராஜு சுந்தரம்

ராணா டகுபதி

ரேவதி

ஸ்ரீ திவ்யா

தமன்னா

சிஜு வில்சன்

சுதி கொப்பா

ஜஸ்டின் ஜோன்

மேற்கோள்கள் 

2015 தமிழ்த் திரைப்படங்கள்
இந்தியத் தமிழ்த் திரைப்படங்கள்
பன்மொழித் திரைப்படங்கள்
மனிதன் (2016 திரைப்படம்)

மனிதன் (Manithan) 2016 இல் வெளிவந்த இந்தியத் தமிழ்த் திரைப்படமாகும். இத்திரைப்படத்தை எல். அகம்மது இயக்கியிருந்தார். இத்திரைப்படத்தின் நடிகர்களாக உதயநிதி ஸ்டாலின், ராதா ரவி, பிரகாஷ் ராஜ், விவேக், ஐஸ்வர்யா ராஜேஷ், மற்றும் கிருஷ்ண குமார் ஆகியோர் நடித்திருந்தனர். இத்திரைப்படம் 2013 இல் இந்திமொழியில் வெளியான சுபாஷ் கபுரின் "ஜாலி எல்எல்பீ" படத்தினை அடிப்படையாக கொண்டது. இத்திரைப்படம் டெல்லி கிட் அன்ட் ரன் வழக்கை அடிப்படையாக கொண்டு எடுக்கப்பட்டது. இத்திரைப்படம் ஏப்ரல் 29, 2016 இல் வெளிவந்தது.

நடிகர்கள் 
 உதயநிதி ஸ்டாலின்-சக்திவேல் (சக்தி)
 ஹன்சிகா மோத்வானி-பிரியா தர்மலிங்கம் 
 ஐஸ்வர்யா ராஜேஷ்-ஜெனிபர்
 பிரகாஷ் ராஜ்-ஆதிஷேஷன்
 விவேக்-சூர்யா
 ராதாரவி-தனபால் 
 மோகன் அகாசே-ராம் திவான்
 கிருஷ்ண குமார்-விஜய் நாயர்
 ஸ்ரீனிவாசன்-டாக்டர் குழந்தைசாமி
 கலைராணி-நீதிபதி
 யார் கண்ணன்-வக்கீல் பழனி
 சுவாமிநாதன்-வக்கீல் 
 சங்கிலி முருகன்-மூர்த்தி
 மயில்சாமி-கான்ஸ்டபிள் குருஜி
 பாலு ஆனந்த்-கான்ஸ்டபிள் 
 அங்கனா றோய்-பிரியாவின் சகோதரன்
 லொல்லு சபா மனோகர்-கூகிளு
 கடம் கிஷான்
 சேரன் ராஜ்-இன்ஸ்பெக்டர் செல்வம்
 செல் முருகன்-வக்கீல் 
 சைனத்-ஆதிசேசனின் யூனியர்.
 கஜராஜ்-தர்மலிங்கம் 
 ராஜா ரிஷி-கமலக்கண்ணன் 
 சக்திவேல்-முத்துபாண்டி
 அஸ்வின் ராவோ-ராவோ
 சுப்பர் குட் சுப்ரமணி
 லொல்லு சபா அந்தோணி 
 சதிஷ் குமார் சுந்தரம் 
 ராஜு

தயாரிப்பு 
2014 ல் இயக்குநர் ஐ. அகமதுவும் தயாரிப்பாளர் மற்றும் நடிகரான உதயநிதி ஸ்டாலின் ஆகியோர் ஹன்சிகா மோத்வானி மற்றும் அசோக் செல்வன்   ஆகியோரை வைத்து இதயம் முரளி எனும் திரைப்படத்தை எடுக்க திட்டமிடனர். அது இயலாமல் போக 2013 ல் இந்தி மொழியில் வெளியான சுபாஷ் கபூரின் ஜொலி எல்எல்பீ   எனும் திரைப்படத்தை எடுக்க எண்ணினர். ஹன்சிகா மோத்வானி, பிரகாஷ் ராஜ், ராதா ரவி ஆகியோர் முக்கிய வேடத்தில் நடிக்க தேர்ந்தெடுக்கப்பட்டனர். இத்திரைப்படத்தின் இசையமைப்பாளராக சந்தோஷ் நாராயணன் ஒப்பந்தமானார். இத்திரைப்படத்தின் தயாரிப்பு 2015 ஆகஸ்டு மாதம் தொடங்கப்பட்டது. படத்தின் தொடக்கம் முதலே படத்தின் பெயர் அறிவிக்கப்படாமல் இருந்தது.

இதன்பின்னர் அக்ஷரா கௌடாவிற்கு பதிலாக ஐஸ்வர்யா ராஜேஷ் படத்திற்கு கையெழுத்திட்டார்.

இசை 
இத்திரைப்படத்திற்கு சந்தோஷ்நாராயணன் இசையமைத்துள்ளார். இத்திரைப்படத்தில் ஐந்து பாடல்கள் அமைந்துள்ளன. இவற்றிற்கு மேலாக இத்திரைப்படத்தில் வெளிவிடாத பாடலை சக்திஸ்ரீ கோபாலன் பாடியுள்ளமை குறிப்பிடத்தக்கது. இத்திரைப்படத்தில் இடம்பெற்றுள்ள பாடல் வரிகளை மதன் கார்க்கி, விவேக் ஆகியோர் எழுதியுள்ளனர்.

மேற்கோள்கள்

வெளி இணைப்புகள்
 

இந்தியத் தமிழ்த் திரைப்படங்கள்
2016 தமிழ்த் திரைப்படங்கள்
உதயநிதி ஸ்டாலின் நடித்த திரைப்படங்கள்
பிரகாஷ் ராஜ் நடித்த திரைப்படங்கள்
ராதாரவி நடித்த திரைப்படங்கள்
விவேக் நடித்த திரைப்படங்கள்
ஏற்றமனூர் சிவன் கோயில்

ஏற்றமனூர் சிவன் கோயில் கேரள மாநிலத்தில் கோட்டயம் மாவட்டத்திலுள்ள தேவார வைப்புத்தலமாகும்.

அமைவிடம்
எர்ணாகுளம் கோட்டயம் பாதையில் உள்ள எட்டுமானூர் (Ettumanoor) என்னுமிடத்தில் இக்கோயில் உள்ளது.

ஏறனூர்
இவ்வூர் ஏறனூர் என்றும் அழைக்கப்படுகிறது.

தொடர்புடைய பாடல்
இக்கோயிலோடு தொடர்புடைய சுந்தரர் பாடல் பின்வருமாறு அமையும்.

மேலும் காண்க 
 108 சிவன் கோயில்கள்

மேற்கோள்கள்

தேவார வைப்புத் தலங்கள்
கோட்டயம் மாவட்டத்திலுள்ள சிவன் கோயில்கள்
108 சிவன் கோயில்கள்
விடுகதை (1997 திரைப்படம்)

விடுகதை (Vidukathai) 1997-ல் வெளிவந்த தமிழ்த் திரைப்படமாகும். இதனை அகத்தியன் இயக்கியுள்ளார்.

இப்படத்தில் பிரகாஷ் ராஜ், நீனா, மணிவண்ணன், சனகராஜ் ஆகியோர் நடித்துள்ளனர். தேவா இப்படத்திற்கு இசையமைத்துள்ளார்.

நடிகர்கள் 
 பிரகாஷ் ராஜ் - நீலகண்டன்
 நீனா - ஆனந்தி
 மணிவண்ணன்
 சனகராஜ்
 விஜயன்
 பாலு ஆனந்த்
 சுதாகன்
 ராம்ஜி (நடிகர்)
 ஜகதீஷ்
 ஆகாஸ்

தயாரிப்பு 

நீனா என்பவர் கேளடி கண்மணி (1991) என்ற படத்தில் நடித்த முன்னாள் குழந்தை நட்சத்திரமாவர். பள்ளியில் படித்துக்கொண்டே படத்தில் நடித்தார்.

1997 ல் திரைப்பட பணியாளர்களின் வேலை நிறுத்தம் நடைபெற்றது. அதனால் ஜூன் மாதத்திற்கு வெளியிட திட்டமிட்டு பின் அக்டோபரரில் வெளிவந்தது.

தயாரிப்பாளர் பஞ்சு அருணாசலம் அவர்களின் மகனான சுப்பு பஞ்சு அருணாச்சலம் நடன இயக்குநராக பணியாற்றினார்.

இசை 

தேவா இசையில் பாடல்கள் அனைத்தும் இயக்குநர் அகத்தியன் எழுதியிருந்தார். அவருடன் வாசன், காளிதாசன் ஆகியோர் பணியாற்றியுள்ளனர்.

மேற்கோள்கள்

வெளி இணைப்புகள் 

இந்தியத் தமிழ்த் திரைப்படங்கள்
1997 தமிழ்த் திரைப்படங்கள்
தேவா இசையமைத்த திரைப்படங்கள்
பிரகாஷ் ராஜ் நடித்த திரைப்படங்கள்
மணிவண்ணன் நடித்த திரைப்படங்கள்
ஜனகராஜ் நடித்த திரைப்படங்கள்
காதல் கவிதை

காதல் கவிதை (Kadhal Kavithai) 1998இல் வெளிவந்த தமிழ்த் திரைப்படமாகும். இதனை அகத்தியன் இயக்கியுள்ளார். பிரசாந்த், இஷா கோப்பிகர்கஸ்தூரி, மணிவண்ணன், ஸ்ரீவித்யா ஆகியோர் முக்கிய கதாபாத்திரங்களில் நடித்திருக்கின்றனர். படத்திற்கு இளையராஜா இசையமைத்துள்ளார்.

1998 திசம்பர் 25 அன்று வெளியான இப்படம் நல்ல விமர்சனத்தை பெற்று, வணிக ரீதியாக வெற்றியும் பெற்றது.

நடிகர்கள் 

பிரசாந்த் - விஸ்வா
இஷா கோப்பிகர் - சோதி
கஸ்தூரி
மணிவண்ணன்
ராஜீவ் 
அம்பிகா 
ஸ்ரீவித்யா
சார்லி 
நிகிதா ஆர்யா - சோபா
தலைவாசல் விஜய் - பாண்டியன்
கரண்- கௌரவத் தோற்றம்
ராஜூ சுந்தரம் - கௌரவத் தோற்றம்
ரோஜா - கௌரவத் தோற்றம்

கதைச்சுருக்கம் 
விஷ்வா (பிரசாந்த்) தன் நண்பன் ஆனந்தத்துடன் (சார்லி) நேரத்தை கழிக்கிறான். தன் தந்தையுடன் எப்பொழுதும் சண்டையிடும் தாயை தவிர்த்துவருகிறான். அந்நிலையில், ஜோதியை (இஷா கோபிக்கர்) விஷ்வா சந்திக்க நேரிடுகிறது. பின்னர், இலண்டன் செல்லும் விஷ்வா, இளவரசி டயானா கல்லறையில் மிக அருமையான காதல் கவிதை ஒன்றை விட்டுச்செல்கிறான். அதே நேரம், அந்தக் கல்லறைக்கு வரும் ஜோதி, அந்த காதல் கவிதையை படிக்கிறாள். அதை எழுதிய நபரை சந்திக்க ஆசைபாடுகிறாள் ஜோதி. ஜோதிக்கும் விஷ்வாவிற்கும் பார்க்காமலே நட்பு மலர்கிறது. விஷ்வா-ஜோதி ஜோடி ஒன்று சேர்ந்ததா என்பதே மீதிக் கதையாகும்.

ஒலிப்பதிவு 

படத்தின் பின்னணி இசை மற்றும் பாடல்களின் இசையை அமைத்தவர் இளையராஜா ஆவார். 1998 ல் அதிகமாக விற்பனையான இசைப் பாடல்களாக இப்படத்தின் பாடல்கள் இருந்தன.

தயாரிப்பு 
1998 இல் ஷங்கர் இயக்கிய ஜீன்ஸ் வெற்றிக்கு பின்னர், அகத்தியன் இயக்கத்தில் பிரசாந்த் நடிப்பில் படம் ஒன்றை தயாரிக்க ஒப்புக்கொண்டார் அசோக் அம்ரிதராஜ். அதிசயம் என்ற பெயருடன், தமிழ் நாட்டில் படப்பிடிப்பு 1998 இல் துவங்கியது. தனது முந்தய படைப்பின் (காதல் கோட்டை) நினைவாக, இப்படத்திற்கு காதல் கவிதை என்று பெயர் மாற்றம் செய்தார் அகத்தியன்.

கஸ்தூரி  இடம் பெரும் பாட்டு ஒன்றிக்கு நடனம் அமைத்தார் ராஜூ சுந்தரம். இலண்டனில் இளவரசி டயானா நினைவிடம் இருக்கும் இடத்தில், படத்தின் சில காட்சிகள் படமாக்கப்பட்டன.

வெளியீடு 
இப்படத்தில் இஷா கோபிகரின் நடிப்பை பார்த்து, நெஞ்சினிலே படத்தில் அவருக்கு வாய்ப்பு வழங்கப்பட்டது. 1998 இல் சிறந்த அறிமுக நடிகை என்ற பிலிம்பேர் விருதையும் பெற்றார்.

விமர்சனம் 
கதாபாத்திரங்களின் கலவையும், வசனங்களும் சிறப்பாக இயக்குநர் கையாண்டதாகவும், இந்த ஆண்டில் கட்டாயம் பார்க்க வேண்டிய படம் என்றும் விமர்சனம் செய்யப்பட்டது.

மேற்கோள்கள்

வெளி-இணைப்புகள் 
 

இந்தியத் தமிழ்த் திரைப்படங்கள்
1998 தமிழ்த் திரைப்படங்கள்
இளையராஜா இசையமைத்த திரைப்படங்கள்
பிரசாந்த் நடித்த திரைப்படங்கள்
மணிவண்ணன் நடித்த திரைப்படங்கள்
அம்பிகா நடித்த திரைப்படங்கள்
ஸ்ரீவித்யா நடித்த திரைப்படங்கள்
தலைவாசல் விஜய் நடித்த திரைப்படங்கள்
ரோஜா நடித்த திரைப்படங்கள்
சார்லி நடித்த திரைப்படங்கள்
சுனந்தா முரளி மனோகர்

சுனந்தா முரளி மனோகர் என்பவர் இந்திய-பிரித்தானிய திரைப்பட தயாரிப்பாளர் ஆவார். இவர் தன்னுடைய கணவர் மருத்துவர் ஜெ. முரளி மனோகரோடு இணைந்து எண்ணற்ற படங்களை தயாரித்துள்ளனர். இவர்கள் இந்தி, தமிழ், ஆங்கில மொழிகளில் திரைப்படங்களை தயாரித்துள்ளனர்.

இவர் 2017 டிசம்பர் 30-ல் உயிரிழந்தார்.

திரைப்படங்கள்
 இந்தியன் சம்மர் - ஆங்கிலம் (1997)
 பிலட்ஸ்டோன் (திரைப்படம்) ஆங்கிலம் (1998)
 ட்ரோப்பிகல் ஹீட் ஆங்கிலம் (2001)
 ஜங்கிள் பாய் ஆங்கிலம் 2001
 இன்பர்னோ
ஜீன்ஸ் (திரைப்படம்) (1998)
காதல் கவிதை (1998)
Jodi (1999)
மின்னலே (திரைப்படம்) (2001)
மஜ்னு (2001)
அரசாட்சி (திரைப்படம்) (2004)
ராம்ஜி லண்டன்வேல் (2005)
தம்பி (2006 திரைப்படம்) (2006)
பிரவோக்டு (2007)
தாம் தூம் (2008)
மோதி விளையாடு (2009)
சிக்கு புக்கு (2010)
மிரட்டல் (2012)
கோச்சடையான் (திரைப்படம்) (2014)
ஆகே (திரைப்படம்) (2017)

ஆதாரங்கள்

வெளி இணைப்புகள் 

1957 பிறப்புகள்
2017 இறப்புகள்
கன்னடத் திரைப்படத் தயாரிப்பாளர்கள்
தமிழ்த் திரைப்படத் தயாரிப்பாளர்கள்
இந்திய பெண் திரைப்படத் தயாரிப்பாளர்கள்
குருனெரைட்டு

குருனெரைட்டு (Grunerite) என்பது Fe7Si8O22(OH)2 என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். ஆம்பிபோல் குழு கனிமங்கள் வகையைச் சேர்ந்த கனிமமாக இது வகைப்படுத்தப்படுகிறது. குருனெரைட்டு-கும்மிங்டோனைட்டு வரிசையில் இரும்பைக் கொண்டுள்ள இறுதி உறுப்பினராக குருனெரைட்டு கருதப்படுகிறது. இக்கனிமம் இழை வடிவில் சிறு தூண்களாக அல்லது பெருந்தொகுதிகளாக உருவாகிறது. 

இக்கனிமம் இழை வடிவில் சிறு தூண்களாக அல்லது பெருந்தொகுதிகளாக உருவாகிறது. படிகங்கள் பட்டகம் போன்று ஒற்றைசரிவச்சு படிகங்களாக இவை படிகமாகின்றன. கண்ணாடி, முத்து போன்ற பளபளப்புடன் பச்சை, பழுப்பு, அடர் சாம்பல் வண்ணங்களில் இப்படிகங்கள் காணப்படுகின்றன. மோவின் அளவு கோலில் குருனெரைட்டின் கடினத்தன்மை மதிப்பு 5-6 என்றும் ஒப்படர்த்தி அளவு 3.4 முதல் 3.5 எனவும் கணக்கிடப்பட்டுள்ளது. 
 
1853 ஆம் ஆண்டு சுவிசு-பிரெஞ்சு வேதியியலாளர் இம்மானுவேல் –இலூயிசு குருனெர் முதன் முதலில் குருனெரைட்டு கனிமத்தைக்  கண்டுபிடித்தார்.

அமோசைட்டு (இழை குருனெரைட்டு) 

அமோசைட்டு என்பது ஓர் அரிய கல்நார் வடிவத் தோற்றமுடைய குருனெரைட்டு வடிவமாகும். தென் ஆப்பிரிக்காவின் திரான்சுவால் மாகாணத்தின் கிழக்குப் பகுதியில் அமோசைட்டு எனப்படும் இழை குருனெரைட்டு வகை வெட்டி எடுக்கப்படுகிறது. தென் ஆப்பிரிக்க ஆசுபெசுடாசு சுரங்கங்கள் என்ற ஆங்கில சொற்களின் சுருக்கப் பெயரே அமோசா என்றாகி அமோசைட்டு என்ற பெயரானது.

பன்னாட்டு கனிமவியல் சங்கம் குருனெரைட்டு கனிமத்தை Gru என்ற குறியீட்டால் அடையாளப்படுத்துகிறது.

மேற்கோள்கள்

புற இணைப்புகள் 

இனோசிலிக்கேட்டுகள்
இரும்புக் கனிமங்கள்
சிலிக்கேட்டு கனிமங்கள்
ஒற்றைச்சரிவச்சுக் கனிமங்கள்
பிருந்தாவனம் (2017 தமிழ்த் திரைப்படம்)

பிருந்தாவனம் (Brindavanam) 2017 ஆம் ஆண்டு வெளிவந்த ஒரு இந்தியத் தமிழ்த் திரைப்படமாகும். இது ஒரு நகைச்சுவை கலந்த காதல் திரைப்படம். இதன் இயக்குநர் ராதா மோகன்; தயாரிப்பாளர் ஷான் சுதர்சன் ஆவார். இப்படத்தில் அருள்நிதி, விவேக் மற்றும் தான்யா முக்கிய கதாபாத்திரங்களை ஏற்று நடித்துள்ளனர். இதற்கு இசையமைத்தவர் விஷால் சந்திரசேகர். 2016 ஆம் ஆண்டு ஆகஸ்டு மாதம் துவங்கப்பட்ட இத்திரைப்படம் 2017 மே மாதம் 26 அன்று திரையிடப்பட்டது.

நடிப்பு 

 அருள்நிதி - கண்ணன்
 விவேக் -விவேக்
 தான்யா -சந்தியா
 தலைவாசல் விஜய் -சந்தியாவின் தந்தை
 சுப்பு பஞ்சு அருணாச்சலம் -நாகராஜ்
 எம். எசு. பாசுகர் -லூயிஸ்
 சிறீசரண்
 டவுட் செந்தில் - வார்க்கி
 செல் முருகன் - மணி
 கிருஷ்ணமூர்த்தி -ராமையா

மேற்கோள்கள்

வெளியிணைப்புகள் 
 

2017 தமிழ்த் திரைப்படங்கள்
இந்தியத் தமிழ்த் திரைப்படங்கள்
அருள்நிதி நடித்த திரைப்படங்கள்
விவேக் நடித்த திரைப்படங்கள்
தலைவாசல் விஜய் நடித்த திரைப்படங்கள்
எம். எசு. பாசுகர் நடித்த திரைப்படங்கள்
கார்ப்போலைட்டு

கார்ப்போலைட்டு (Carpholite) என்பது Mn2+Al2Si2O6(OH)4  என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். மாங்கனீசு சிலிக்கேட்டு வகைக் கனிமமாக இது வகைப்படுத்தப்படுகிறது. மஞ்சள் நிறக் கொத்துகள் போல ஒல்லியான பட்டகங்கள் அல்லது ஊசிகளாக கார்ப்போலைட்டு தோன்றுகிறது. செஞ்சாய்சதுரத் தொகுதி திட்ட்த்தில் இதன் படிகங்கள் படிகமாகின்றன. பெரோகார்ப்போலைட்டு, மக்னீசியோகார்ப்போலைட்டு, வனேடியோகார்ப்போலைட்டு மற்றும் பொட்டாசியோகார்ப்போலைட்டு உள்ளிட்ட கனிமங்கள் கார்ப்போலைட்டுக் குழுவைச் சேர்ந்த பிற கனிமங்களாகும்.

தோற்றமும் கண்டுபிடிப்பும் 

போகிமியாவின் கார்லோவி வாரி மண்டலத்தில் ஓர்னி சிலாவ்கோவ் நகரில் முதன் முதலாக 1817 ஆம் ஆண்டு கார்ப்போலைட்டு கனிமம் கண்டறியப்பட்டது. கிரேக்க மொழியில் உறுஞ்சு குழாய் என்ற பொருள் கொண்ட கார்போசு என்ற சொல்லையும் கல் என்ற பொருளை உணர்த்தும் லித்தோசு என்ற சொல்லையும் இணைத்து படிகத்திட்ட்த்தை அடிப்படையாக்கி கார்ப்போலைட்டு என்று பெயர் வைக்கப்பட்டது. குறிப்பாக குறைந்த அளவு பல்லுருவத் தோற்றத்திற்கு ஆளாகும் மென்களிமண் பாறைகள் வடிவில் கார்ப்போலைட்டு தோன்றுகிறது. சுடோவைட்டு, மாங்கனொவன் கார்னெட்டு, குளொரிடோய்டு மற்றும் புளோரைட்டு போன்ற கனிமங்களுடன் கலந்து இயற்கையில் கார்ப்போலைட்டு கிடைக்கிறது .

பன்னாட்டு கனிமவியல் சங்கம் கார்போலைட்டு  கனிமத்தை Car என்ற குறியீட்டால் அடையாளப்படுத்துகிறது.

மேற்கோள்கள் 

இனோசிலிக்கேட்டுகள்
நேர்ச்சாய்சதுரக் கனிமங்கள்
சிலிக்கேட்டு கனிமங்கள்
60 வயது மாநிறம்

60 வயது மாநிறம் (60 Vayadu Maaniram) 2018 ஆம் ஆண்டு வெளிவந்த தமிழ்த் திரைப்படம். இதன் எழுத்தும் இயக்கமும் ராதா மோகன் ஆவார். 2016 இல் வெளியான, வருவாயில் வெற்றிப்படமான "கோதி பண்ணா சாதாரண மைகட்டு" என்ற கன்னடத் திரைப்படத்தின் மறுவாக்கமாகும் இத்திரைப்படம். இப்படத்தில் விக்ரம் பிரபு, பிரகாஷ் ராஜ், இந்துஜா, சமுத்திரக்கனி ஆகியோர் முக்கிய பாத்திரங்களில் நடித்திருந்தனர்.  படத்தயாரிப்பாளரும் வினியோகஸ்தருமான எஸ். தாணு தனது வி கிரியேசன்சு நிறுவனத்தின் கீழ் தயாரித்திருந்தார்.

இப் படத்திற்கு இசை அமைத்தவர் மேஸ்ட்ரோ இசைஞானி இளையராஜா. இப் படத்தின் ஒளிப்பதிவை மனுஷ் நந்தனும், படத்தொகுப்பை டி. எஸ். ஜெய்யும், கலை இயக்கத்தை கே. கதிரும் செய்துள்ளனர்.

கதை
இத் திரைப்படம் ஆல்சைமர் நோயினால் பாதிக்கப்பட்ட 60 வயது கோவிந்தராஜன் (பிரகாஷ் ராஜ்), என்பவரின் வாழ்க்கையில் நடக்கும் சம்பவங்களைப் பற்றிச் சொல்கிறது. ஒருநாள், கோவிந்தராஜன் திடீரென்று காணாமல் போகிறார். அவரது மகன் சிவா (விக்ரம் பிரபு), அவரைக் காணாமல் வருத்தமடைகிறான். 
பெண் மருத்துவர் (இந்துஜா) உதவியுடன் தன் தந்தையத் தேடுகிறான். ஆனால் கோவிந்தராஜன் ஒரு கொலையைச் செய்த ரங்காவுடன் (சமுத்திரக்கனி), இருக்கிறார். சிவா தனது தந்தையை கண்டுபிடித்தானா? இல்லையா? என்பது மீதிக் கதையாகிறது.

நடிப்பு 

 விக்ரம் பிரபு - சிவா கோவிந்தராஜன்
 பிரகாஷ் ராஜ் - கோவிந்தராஜன்
 இந்துஜா ரவிச்சந்திரன் -மருத்துவர் அர்ச்சனா
 சமுத்திரக்கனி - ரங்கா
 பரத் ரெட்டி - காவற்துறை அதிகாரி பத்ரி
 இளங்கோ குமரவேல் - ராஜப்பன்
 ஜாங்ஜிரி மதுமிதா - ஜானகி ராஜப்பன் (ஜானு)
 மோகன் ராமன் - பாலச்சந்திரன் (பாலு)
 மீனா வெமுரி -அர்ச்சனாவின் தாயார்
 டாடி சரவணன் - காவல் ஆய்வாளர் எஸ். தங்கராஜ்
 ராகவன் - எஸ் ஐ ரகுநாத்
 ராதா ராமகிருஷ்ணன் - மரியா
 சரத் - காசி
 அருள் டி. சங்கர் - குணா
 அனு கிருஷ்ணா - பாரு

தயாரிப்பு
2016இல் வெளிவந்த கன்னட வெற்றிப் படமான "கோதி பண்ணா சாதாரண மைகட்டு" வின் தமிழ், இந்தி மற்றும் தெலுங்கு மொழியில் மறு ஆக்கம் செய்யும் உரிமையை திரு.பிரகாஷ் ராஜ் வாங்கினார். இதன் தயாரிப்பு வேலைகள் 2016ம் ஆண்டின் இறுதியில் துவங்கியது. இது ராதா மோகனின் முதல் மறுஆக்கப் படமாகும்.

இப் படத்தின் முன்னோட்டம் ஆகஸ்டு 14, 2018இல் வெளியிடப்பட்டு மக்களிடையே நேர்மறையான வரவேற்பை பெற்றது.

இசை
இப் படத்திற்கு இசை அமைத்தவர் இளையராஜா; பாடல்களை  பா. விஜய், பழனி பாரதி மற்றும் விவேக் எழுதியுள்ளனர். 
இரவினைத் தேடி - இளையராஜா 
தேடித் தேடி - பென்னி தயாள், விபாவரி 
நாளும் நாளும் - மோனாலி தாகூர்,  பென்னி தயாள்

வரவேற்பு
"தி டைம்ஸ் ஆஃப் இந்தியா" "பத்திரிகையில், அன்புடையவர்களின் செயலை காணாதவர்களுக்கும், பாசப் பிணைப்பால் உருகும் கதைகளை பார்க்க விரும்புபவர்களுக்கும் இத்திரைப்படம் ஒரு விருந்தாக அமையும்" என விமர்சித்தது. "ஃபர்ஸ்ட்போஸ்ட்" பத்திரிகை 60 வயது மாநிறம் புதுமையான கருப்பொருளுடன், அனைவரும் விரும்பும் கதாபாத்திரங்களுடன் நன்றாக இருக்கிறது என விமர்சித்தது. ''பிகைண்ட்வுட்ஸ்" தனது விமர்சனத்தில் "சமுத்திரக்கனியின் கதாபாத்திரத்திற்கு மேலும் சிறப்பாக திரைக்கதை, வசனங்களை அமைத்திருக்கலாம்" என்று கூறியுள்ளது. அதிகப்படியான உணர்ச்சிகளுடன் கூடிய சராசரி திரைப்படம் என்று "இந்தியா டுடே" விமர்சனம் செய்தது."டெகான் குரோனிக்கிள்" இப்படம் மிக நேர்த்தியாக சொல்ல விரும்பும் கருத்துகளை அழகான முறையில் எடுத்துக்காட்டியுள்ளது எனவும், ஒளிப்பதிவும், இசையும் படத்திற்கு பலம் சேர்க்கின்றன எனவும் விமர்சனம் செய்தது.

மேற்கோள்கள்

வெளி இணைப்புகள் 
 

2018 தமிழ்த் திரைப்படங்கள்
இந்தியத் தமிழ்த் திரைப்படங்கள்
விக்ரம் பிரபு நடித்த திரைப்படங்கள்
பிரகாஷ் ராஜ் நடித்த திரைப்படங்கள்
சமுத்திரக்கனி நடித்த திரைப்படங்கள்
அலாமோசைட்டு

அலாமோசைட்டு (Alamosite) என்பது Pb12Si12O36   என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். நிறமற்ற இச்சிலிக்கேட்டு கனிமம் அது கண்டுபிடிக்கப்பட்ட இடத்தை அடிப்படையாகக் கொண்டு பெயரிடப்பட்டது. அலாமோசு, சனோரா, மெக்சிகோ நாட்டின் சொனோரா மாநிலத்தின் அலாமோசு நகரில் இக்கனிமம் கண்டுபிடிக்கப்பட்டது. ஈயம் மிகுந்த ஆக்சிசனேற்ற மண்டலங்களில் அரிய இரண்டாம்நிலை கனிமமாக அலாமோசைட்டு தோன்றுகிறது. பக்கத்திலுள்ள தகவல் பெட்டியில் கருப்பு லெட்டில்லைட்டுடன் அலாமோசைட்டு இணைதிருப்து ஓர் உதாரணமாகும் . பன்னாட்டு கனிமவியல் சங்கம் அலாமோசைட்டு கனிமத்தை Aam என்ற குறியீட்டால் அடையாளப்படுத்துகிறது.

மேற்கோள்கள் 

இனோசிலிக்கேட்டுகள்
சிலிக்கேட்டு கனிமங்கள்
ஒற்றைச்சரிவச்சுக் கனிமங்கள்
நிருபா ராய்

நிருபா ராய் (Nirupa Roy (இயற்பெயர்: கோகிலா கிஷோர் சந்தரா புல்சரா, குஜராத்தி: નિરુપા રોય ; 4 ஜனவரி 1931 - 13 அக்டோபர் 2004) இந்தி படங்களில் தோன்றிய இந்திய நடிகை ஆவார். இவர் தாய்  கதாபாத்திரங்களில் அதிகமாக நடித்தார். அவரது முந்தைய திரைப்படங்களில் முன்னணிக் கதாப்பாத்திரங்களில் நடித்தார். 1970, 80 களில் தாய் வேடத்தில் நடித்தார். இவர்  50 ஆண்டுகளுக்கும் மேலாக நடித்துக்கொண்டிருந்தார் . மேலும் அவர் 275 க்கும் மேற்பட்ட திரைப்படங்களில் நடித்தார். இந்தித் திரைப்பட வட்டாரங்களில் அவர் "துயரத்தின் ராணி" என்று குறிப்பிடப்பட்டார்.

தொழில் 
1946 இல், ராய் மற்றும் அவரது கணவர் நடிகர்கள் தேடும் ஒரு குஜராத்தி பத்திரிகையில் ஒரு விளம்பரத்திற்கு பதிலளித்ததன் மூலம் நடிக்கும் வாய்ப்பினைப் பெற்றனர். குசராத் திரைப்படமான ரணக்தீவில் அறிமுகமானார். அதே வருடம் அவரது முதல் இந்தித் திரைப்படம் அமர் ராஜ் இல்  நடித்தார் . அவரது பிரபலமான திரைப்படங்களில் ஒன்றான டோ பிஹா ஜமீன் 1953 இல் வெளிவந்தது. அவர் பெரும்பாலும் 1940 மற்றும் 50களின்   திரைப்படங்களில் புராணக் கதாபாத்திரங்களில் நடித்தார். இவருக்கு தெய்வீக வேடங்கள் பொருத்தமாக இருந்தது. இதனால்  மக்கள் அவரது வீட்டிற்குச் சென்று அவரிடம் ஆசீர்வாதம் பெற்று சென்றனர். அவரது இணை நட்சத்திரங்கள்  டிரிலோக் கபூர் (அவருடன் பதினெட்டு திரைப்படங்களில் நடித்தார்)), பாரத் பூஷண், பல்ராஜ் சாஹனீ மற்றும் அசோக் குமார் ஆகியோர். 1970 களில், அமிதாப் பச்சன் மற்றும் சசி கபூர் நடித்த பாத்திரங்களுக்குத் தாயாக நடித்தார்.

விருதுகள் 

 பிலிம்ஃபேர் வாழ்நாள் சாதனையாளர் விருது
 பெங்கால் திரைப்பட பத்திரிகையாளர்கள் சங்கம் - சிறந்த துணை நடிகை விருது (1962, சாயா)
 சிறந்த துணை நடிகைக்கான பிலிம்பேர் விருது

திரைப்பட வரலாறு 1955 வரை

குறிப்புகள்

வெளியிணைப்புகள் 
 
 Obituary from rediff.com

1931 பிறப்புகள்
2004 இறப்புகள்
இந்தியத் திரைப்பட நடிகர்கள்
இந்தியப் பெண்கள்
குஜராத் மக்கள்
20 ஆம் நூற்றாண்டின் இந்திய நடிகைகள்
உப்பு கருவாடு (திரைப்படம்)

உப்பு கருவாடு (Uppu Karuvaadu) 2015 ஆம் ஆண்டு வெளியான தமிழ்த் திரைப்படம். இது ஒரு நகைச்சுவை கலந்த காதல் திரைப்படம். ராதா மோகன் இயக்க, கருணாகரன் மற்றும் நந்திதா இருவரும் முக்கிய கதாபாத்திரங்களில் நடித்துள்ளனர். நவம்பர் 27, 2015 இல் வெளியான இத்திரைப்படம், வசூல் ரீதியில் தோல்விப்படமாகக் கருதப்படுகிறது.

நடிப்பு 

 கருணாகரன் - சந்திரன்
 நந்திதா - மகாலட்சுமி
 ரச்சித்தா மகாலட்சுமி - உமா
 சதீசு கிருஷ்ணன் -ஜகன்
 லக்கி நாரயணன் - கார்த்திக்
 சாம்சு - இளங்கோ
 இளங்கோ குமரவேல் மாஞ்சா/கர்ணன்
 எம். எசு. பாசுகர் - அய்யா ஜெயராமன்
 மயில்சாமி (நடிகர்) - பாண்டியன்
 ஜி. மாரிமுத்து - சின்னவர்
 டவுட் செந்தில் - ஸ்டீபன் ராஜ்
 திண்டுக்கல் சரவணன் - சாமியார்
 ரேகா சுரேஷ்
 சிந்து

மேற்கோள்கள்

வெளியிணைப்புகள் 

2015 தமிழ்த் திரைப்படங்கள்
இந்தியத் தமிழ்த் திரைப்படங்கள்
எம். எசு. பாசுகர் நடித்த திரைப்படங்கள்
திருவிளையாடல் ஆரம்பம்

திருவிளையாடல் ஆரம்பம் (Thiruvilaiyaadal Aarambam) என்பது 2006 இல் வெளியான தமிழ் காதல் திரைப்படமாகும். இத்திரைப்படத்தினை பூபதி பாண்டியன் இயக்கினார்.விமலா கீதா என்பவர் தயரித்தார் . தனுஷ் மற்றும் சிரேயா சரன் ஆகியோர் இத்திரைப்படத்தில் முக்கிய கதாபாத்திரத்தில் நடிக்க அவர்களுடன் பிரகாஷ் ராஜ், கருணாஸ், சரண்யா பொன்வண்ணன் ஆகியோரும் நடித்திருந்தனர். இத்திரைப்படத்திற்கு டி. இமான் இசையமைத்திருந்தார். இத்திரைப்படம் 15/திசம்பர்/2006 இல் வெளிவந்தது. மேலும் இத்திரைப்படம் வியாபாரா ரீதியில் நல்ல வரவேற்பு கிடைத்தது

நடிகர்கள் 

தனுஷ் - திருக்குமரன்
 சிரேயா சரன் - பிரியா
 பிரகாஷ் ராஜ் - குரு
 சரண்யா
 கருணாஸ் - குமார். 
 மயில்சாமி - வேணுகோபால் 
 இளவரசு
 கிரேஷ் கருணா

கதைச்சுருக்கம் 
திருக்குமரன் (தனுஷ்) எந்த விடயத்திலும் கவலை அற்றிருந்தான். அவனுடைய நண்பர்களுடன் (ரைகர் குமார் (கருணாஸ்), சுகுமார் மற்றும் ஏனையோர்) பொழுதுபோக்குவதைப் பிரதான தொழிலாகக் கொண்டிருந்த அவன் பிரியாவுடன் காதல் கொள்கின்றான். பிரியாவின் அண்ணன் குரு பெரும் பணக்காரர். இவர்களின் இக்காதலுக்கு எதிர்ப்பு தெரிவிக்கிறார். பின்னர் திருவிற்கும் குருவிற்கும் நடைபெறும் எலி பூனை சண்டையில் திரு வெல்கிறான்.

மீள் உருவாக்கம் 
2007 ல் இத்திரைப்படம் தெலுங்கில் டக்கரி எனும் பெயரில் வெளியானது. அத்திரைப்படத்தில் நிதின் மற்றும் சதா ஆகியோர் நடித்திருந்தனர்.  2011 ல் கன்னடத்தில் தூள் எனும் பெயரில் வெளிவந்தது. அத்திரைப்படத்தில் யோகேஷ் மற்றும் எயின்ரீட்டா முக்கிய வேடத்தில் நடித்திருந்தனர். இவர்களுடன் பிரகாஷ் ராஜும் நடித்திருந்தார். இத்திரைப்படம் 2012 ல் வங்காள மொழியிலும் உருவாக்கப்பட்டுள்ளது. ஒரியா மொழியில் ரங்கீலா டொக்கா எனும் பெயரிலும் வெளிவந்திருந்தது.

இசை 
இத்திரைப்படத்திற்கு டி. இமான் இசையமைத்திருந்தார். இத்திரைப்படத்தில் இடம்பெற்றுள்ள பாடல்களை வைரமுத்து, நா. முத்துக்குமார், விவேகா மற்றும் திரைவாணன் ஆகியோர் எழுதியுள்ளனர்.  1986 இல் வெளியான மிஸ்டர் பாரத் எனும் படத்தில் இருந்து 'என்னம்மா கண்ணு' எனும் பாடல் மீள்கலப்பு இத்திரைப்படத்தில் இணைக்கபட்டிருந்தமை குறிப்பிடத்தக்கது.

மேற்கோள்கள் 

2006 தமிழ்த் திரைப்படங்கள்
இந்தியத் தமிழ்த் திரைப்படங்கள்
தனுஷ் நடித்துள்ள திரைப்படங்கள்
பிரகாஷ் ராஜ் நடித்த திரைப்படங்கள்‎
மறு ஆக்கம் செய்யப்பட்ட தமிழ்த் திரைப்படங்கள்
டி. இமான் இசையமைத்த தமிழ்த் திரைப்படங்கள்
சிரேயா சரன் நடித்த திரைப்படங்கள்
சரண்யா பொன்வண்ணன் நடித்த திரைப்படங்கள்